ລັດຖະມົນຕີ​ ການ​ຕ່າງປະ​ເທດ​ ຈີນຈະ​ໄປ​​ ຢ້ຽມຢາມ ເກົາຫລີ​ເໜືອ ໃນໄວໆນີ້ 
ຈີນ​ເວົ້າວ່າ ທ່ານ​ຫວາງ ຈະ​ໄປ​ຢ້ຽມຢາ​ມປະ​ເທດ​ດັ່ງກ່າວ​ ໃນ​ວັນ​ທີ 2 ​ຫາ​ ທີ 3 ພຶດສະພາ ທີ່​ຈະ​ມາ​ເຖິງ​ນີ້ ​ຕາມ​ການ​ເຊື້ອ​ເຊີນ​ຂອງ​ຄູ່​ຮ່ວມຕໍາ​ແໜ່ງເກົາຫລີ​ ເໜືອ.
ລັດຖະມົນຕີກະຊວງການຕ່າງປະເທດຈີນ, ທ່ານ ຫວາງ ຢີ (Wang Yi) ຈະເດີນທາງ ໄປເກົາຫລີເໜືອ ຊຶ່ງເປັນປະເທດເພື່ອນບ້ານນັ້ນ ພາຍຫລັງທີ່ມີກອງປະຊຸມສຸດຍອດ ລະຫວ່າງທ່ານກິມຈົງອຶນ, ຜູ້ນໍາເກົາຫລີເໜືອ ກັບປະທານາທິບໍດີມູນແຈອິນ (Moon Jae-in) ຂອງເກົາຫລີໃຕ້ ຈີນເວົ້າວ່າ ທ່ານຫວາງ ຈະໄປຢ້ຽມຢາມປະເທດດັ່ງກ່າວ ໃນວັນທີ 2 ຫາທີ 3 ພຶດສະພາ ທີ່ຈະມາເຖິງນີ້ ຕາມການເຊື້ອເຊີນຂອງຄູ່ຮ່ວມຕໍາແໜ່ງຂອງເກົາຫລີ ເໜືອ ຖະແຫລງ ການສັ້ນໆ ທີ່ນໍາອອກມາເຜີຍແຜ່ ໃນວັນຈັນມື້ນີ້ ບໍ່ໄດ້ບອກໃຫ້ຮູ້ລະອຽດ ກ່ຽວກັບຫົວຂໍ້ ຂອງກອງປະຊຸມຂອງພວກເພິ່ນແຕ່ຢ່າງໃດເລີຍ ໃນວັນອາທິດວານນີ້ ພວກເຈົ້າໜ້າທີ່ເກົາຫລີໃຕ້ເວົ້າວ່າ ທ່ານກິມ ມີແຜນ ທີ່ຈະເຊື້ອເຊີນ ເອົາພວກນັກຊ່ຽວຊານ ແລະນັກຂ່າວ ຈາກນະຄອນຫລວງໂຊລ ແລະຈາກສະຫະລັດ ໄປ ເບິ່ງຕອນທີ່ເກົາຫລີເໜືອປິດສະຖານທີ່ທົດລອງອາວຸດນີວເຄລຍຂອງຕົນ ໃນເດືອນ ພຶດສະພາ ທີ່ຈະມາເຖິງນີ້ ໂຄສົກຂອງປະທານາທິບໍດີເກົາຫລີໃຕ້, ທ່ານ ຢູນ ຢັງ-ຈານ (Yoon Young-chan), ກໍ ໄດ້ອ້າງອີງຄໍາເວົ້າ ຂອງທ່ານຄີມເຊັ່ນກັນ ທີ່ທ່ານເວົ້າວ່າ "ສະຫະລັດ, ເຖິງແມ່ນວ່າ ຈະມີ ຄວາມເປັນປໍລະປັກຕໍ່ເກົາຫລີເໜືອມາໂດຍຕະຫລອດກໍຕາມ, ເມື່ອມີການພົບປະເຈລະ ຈາກັນເລີ້ມຂຶ້ນແລ້ວກໍຈະໄດ້ຮູ້ດອກວ່າ ຂ້າພະເຈົ້າບໍ່ແມ່ນຄົນ ປະເພດທີ່ຈະໃຊ້ອາວຸດນິວ ເຄລຍເພື່ອຕ້ານກັບເກົາຫລີໃຕ້ ຫລືສະຫະລັດ ທີ່ຢູ່ຄົນລະຟາກຂອງມະຫາສະໝຸດປາຊີ ຟິກນັ້ນໄດ້ " ລັດຖະມົນຕີກະຊວງການຕ່າງປະເທດສະຫະລັດ, ທ່ານໄມຄ໌ ພອມພຽວ (Mike Pompeo) ກ່າວຕໍ່ອົງການຂ່າວເອບີຊີ (ABC) ວ່າ ຜົນທີ່ດີທີ່ສຸດຂອງກອງປະຊຸມສຸດ ຍອດ ທີ່ປະທານາທິບໍດີ ດໍໂນລທຣໍາ ມີແຜນຈະພົບປະ ກັບທ່ານກິມ ໃນ 3 ຫລື 4 ອາທິດ ຂ້າງໜ້ານີ້ ອາດຈະແມ່ນຢາກໃຫ້ ພຽງຢາງປ່ອຍຕົວຊາວອາເມຣິກັນ 3 ຄົນ ທີ່ປະເທດດັ່ງ ກ່າວໄດ້ກັກຂັງໄວ້ ແລະຕົກລົງທີ່ຈະຍຸຕິໂຄງການ ອາວຸດນິວເຄລຍຢ່າງ "ຕ່າວປີ້ນຄືນມາ ບໍ່ໄດ້" ແລະ "ສາມາດພິສູດໄດ້" ທ່ານພອມພຽວກ່າວ ໃນຂະນະທີ່ທ່ານ ຢູ່ໃນເຂດຕາເວັນອອກກາງ ຊຶ່ງເປັນ ການເດີນ ທາງໄປຕ່າງປະເທດຄັ້ງທໍາອິດຂອງທ່ານ ໃນນາມຫົວໜ້ານັກການທູດກ່າວ ວ່າ “ໃຜຈະ ໄປຮູ້ວ່າການສົນທະນາກັນໃນທີ່ສຸດຈະເປັນຈັ່ງໃດກັນແທ້? ພວກເຮົາເປີດຕາເບິ່ງແບບ ກວ້າງໆໄວ້ " "ທ່ານກິມຕ້ອງໄດ້ທໍາການຕັດສິນໃຈ ພວກເຮົາໃຊ້ຄໍາວ່າ ຕ່າວປີ້ນຄືນບໍ່ ໄດ້ ແລ້ວພວກເຮົາຈະຄອຍຖ້າເບິ່ງການກະທໍາ ແລະພຶດຕິກໍາຕົວຈິງ "